**Отчет за дейността на Н. Ч. “Просвета - 1946“**

**с. Плодовитово, общ. Бр. Даскалови за 2020 г.**

Българските читалища са живият извор на българския дух и култура през вековете. Там е запалена искрата и пламва огънят на Българското възраждане. Там е мястото, в което се поддържат живи българските традиции, мястото, в което малките българчета научават от своите баби и дядовци за бита, културата, прекрасните песни и танци, живите български шевици, където пламва и завинаги остава в сърцата им огънчето на българщината. Под читалищната стряха се проведоха всички значими културно-масови мероприятия и прояви, организирани от читалищното ръководство .

За нас винаги е било важно да надграждаме позиции и традиции ,защото освен хранилище на местни бит и култура, читалището е и иновативна организация, която се развива, отчитайки приоритети на днешния ден, защото идваме от епохата на Възраждането и отиваме в бъдещето, където е важно да оставим жалони ,от които е видно че имаме богата родова памет.

 Отчетният период обхваща периода януари-декември 2020 година. И през 2020 година нашите

**ОСНОВНИ ЦЕЛИ БЯХА :**

1. Отстояване на позицията на водещо културно средище;
2. Обогатяване на културния живот;
3. Развитие на библиотечната дейност;
4. Превръщане на читалището в информационен център;
5. Съхраняване на народните обичаи и традиции;
6. Партниране с местното самоуправление за развитието на културните процеси.

Читалищната библиотека, винаги е била един от приоритетите на читалищното ръководство

 Всяка година читалището заделя пари, според финансовите възможности, за обогатяване на книжния фонд. През 2020 година читалищната библиотека са закупени 4 нови книги на стойност 54 лв.

Броят на жителите на с. Плодовитово обслужвани от читалището е 478 човека.

Броят на регистрираните читалищни членове е 53 .

1. Дейност: Библиотечно информационно обслужване.

 а/ Библиотечен фонд-10239 бр.

 б/ Набавени библиотечни материали- 56 книги от дарение и 4 закупени.

1. Любителско художествено творчество:

В читалището са създадени постоянно действащи колективи за изворен фолклор

„Росна китка“ и танцов състав „Веселие“

В читалището има временно действащ детски колектив - лазарски.

Поддържаме и обогатяваме сбирка със стари предмети /етнографска сбирка /

Организирани и чествани са почти всички национални и традиционни празници.

21. 01. 2020 г. „Бабин ден“ се проведе в клуба на читалището. Възстановихме обичая Бабуване. Всички жени бяха приготвили вкусни пити, баници и много разнообразни дребни сладки . Подготвихме интересни игри с награди.

14.01. 2020 г. Шести рожден ден на танцов състав „Веселие“. Отпразнувахме в читалището със забавни игри и много хора .

Празниците „Трифон Зарезан“ и „Свети Валентин“ отпразнувахме в читалищния клуб.

19. 02. 2020 г. Обесването на Васил Левски в читалището с материали и книги за Левски.

01. 03. 2020 г. Ден на мартеницата .Баба Марта раздаде мартенички из селото.

Ден на самодееца –в клуба със самодейците.

03. 03. 2020 г. Поканихме Клуб за народни танци „Марица“ гр. Първомай, с които се включихме инициативата на “ Сдружение Азбукари“ и „Българи за България „ с Танцов състав „Веселие“ - „Пробуждане с хоро“. След кратко приветствие от Читалището и Кметството изиграхме 3 хора, които записахме и изпратихме на инициаторите. Поканихме всички присъстващи на празничното хоро. Раздадохме знаменца на деца и почерпихме всички с погачи.

 08. 03. 2020 г. Отпразнувахме в ресторант Читалището.

 22. 03. 2020 г. Първа пролет – в клуба

 01. 04. 2020 г.-Ден на хумора и шегата. –В читалището.

 04. 2020 г.- Отбелязахме Цветница и Лазаров ден в Читалището в тесен кръг, поради наложената карантина от Ковид-19.

04. 2020 г. Велик ден. В тесен кръг с децата боядисахме великденски яйца.

24. 05. 2020г. Ден на българската просвета , култура и славянската писменост. Витрина с книги.

01. 06. 2020 г.-Ден на детето. Съвместно с майките организирахме забавни игри за децата пред Читалището. 24. 06. 2020 г. –Ден на билката „Еньовден“ в читалището.

06. 09. 2020 г. Ден на съединението на Княжество България с източна Румелия. Витрина

12.09.2020 г. Участие на танцов състав „Веселие“ в XVIII – ти Национален събор за автентичен фолклор „От извора“ с. Труд

19.09. 2020 г. Изява на танцов състав „Веселие“ на Общински фолклорен фестивал „Хайдушка софра“ гр. Хасково

22. 09. 2020г. Ден на Българската независимост . Витрина

01. 10. 2020 г. –Международен ден на възрастните. В читалището.

01. 11. 2020 г.-Ден на народните будители. Витрина

14.12.2020 г. Коледна украса - украсихме Читалището и коледното дръвче с децата.

22. 12. 2020 г.- Дядо Коледа раздаде подаръци на децата от село .

1. Материална база.

а /Разгъната площ на читалището е около 1100 кв. м.

б /Има киносалон с 200 места но е запечатан от пожарната.

в /Зала за събрания с 60 места.

г / Клуб за читалищни и общо селски мероприятия.

д /Читалището разполага с Д.В.Д. ,компютър и принтер.

1. Читалищен персонал – 1 бр.
2. Държавна субсидия в размер на 10594,08 лв.
3. Читалищната собственост се поддържа в добро състояние .

11. 01. 2021 г. Председател:…………………

с. Плодовитово Красимира Тотева